NukeNews No. 13 - FINNISH

************************************************************ *    NukeNews #13 - Ydinvoiman vastainen uutispalvelu     * ************************************************************ -- 0. Aluksi -- Tämänkertainen NukeNews on lyhyt. Tässä numerossa keskitymme erityisesti ydinvoimanvastaiseen toimintaan Puolassa ja kerromme ajankohtaisia uutisia Suomesta, Saksasta ja Tsekistä. NukeNews on kansainvälinen, monikielinen Nuclear Heritage Networkin uutiskirje. Fukushiman onnettomuuden muistopäivänä maaliskuussa järjestettiin valtavasti tapahtumia. Odotamme paljon tapahtuvaksi myös seuraavana ikävänä muistopäivänä – Tšernobylin onnettomuuden vuosipäivänä 26. huhtikuuta. Otamme mielellämme vastaan lyhyitä kirjoituksia oman alueesi toimintaryhmien tapahtumista ja tulevista kampanjoista seuraaviin NukeNews-numeroihin. Lisätietoa määräajoista ja uutiskirjeen artikkelien formaateista on tämän sähköpostin lopussa. Verkkosivullamme on poimintoja ydinvoimanvastaisista tapahtumista Fukushiman muistopäivältä: http://www.nuclear-heritage.net/index.php/Fukushima_Disaster_Remembrance_2014 -- Sisältö NukeNews nro#13 -- 0. Aluksi 1. Iso-Britannia: NDA-konsultaatio ydinjätteen loppusijoituksesta ei     tavoita heitä, joihin riskit kohdistuvat 2. Ydinvoimanvastainen mielenosoitus COP19-ilmastokokouksen yhteydessä Varsovassa 3. Puolassa vastustetaan ydinvoiman rakentamista 4. Propagandabussi ydinvoiman puolesta Puolassa 5. Puolan mediaskandaali ulkomailla 6. Ydinvoimauutisia Suomesta 7. Ympäristökatastrofiyritys Talvivaara lähes konkurssissa 8. Kansainvälinen ydinvoimanvastainen kokoontuminen elokuussa 9. PLEX Ukrainassa 10. Tsekin uusi hallitus: ei ehkä uusia osastoja Temelíniin vaan Dukovanyyn, sekä suunnitelmia avata uusia uraanikaivoksia 11. Ydinvoimanvastaista yhteistyötä Tonavan varren alueilla: kansainvälinen konferenssi 25.4.2014 Ala-Itävallassa 12. Aineistonkeruu ydinvoimanvastaisesta kampanjoinnista Puolassa 1980-luvulla monografiaa varten 13. Puolan ydinvoimaohjelma hyväksytty 14. Älkää antako energiauudistuksen kaatua! 15. Konferenssi ”Ydinvoimateollisuuden taloudelliset rajat” 16. Tulevia tapahtumia 17. NukeNews -uutiskirjeestä -- 1. Iso-Britannia: NDA-konsultaatio ydinjätteen loppusijoituksesta ei     tavoita heitä, joihin riskit kohdistuvat -- Stop Hinkley kritisoi Nuclear Decommissioning Authority NDA:n 22. tammikuuta järjestämää konsultaatiota keskiaktiivisen ydinjätteen varastoinnista ja loppusijoituksesta. Tähän mennessä NDA on keskustellut ainoastaan ydinvoiman osakkeenomistajien kanssa. Yleisöä ei ole otettu mukaan vaikuttamaan päätöksentekoon jätteen käsittelystä. Stop Hinkley haluaa rohkaista ihmisiä vastustamaan NDA:n ehdotuksia, koska NDA ei ole ottanut asukkaita mukaan päätöksentekoon säällisessä ajassa. ”NDA:n pitää palata työpöytien ääreen miettimään, miten he voivat kuulla yleisöä vaarallisten radioaktiivisten ja kemiallisten jätteiden riskeistä täällä Britanniassa.” Allekirjoita vetoomus Hinkley C:n ydinvoimalaa vastaan: http://www.avaaz.org/en/petition/End_Nuclear_Insanity_NOW_Ban_Construction_of_Hinkley_C_Nuclear_Power_Station/?fPKymab&pv=6 -- 2. Ydinvoimanvastainen mielenosoitus COP19-ilmastokokouksen yhteydessä Varsovassa -- YK:n Varsovassa järjestettyjen ilmastoneuvotteluiden kahdeksantena kokouspäivänä, marraskuun 16. päivänä 2013, pidettiin tapahtuman yhteydessä ydinvoimanvastainen mielenilmaus. Neljäkymmentä aktiivia Puolasta ja ympäri maailman (muun muassa Venäjältä, Etelä-Afrikasta, Irlannista, Saksasta, Itävallasta, Britanniasta ja Belgiasta) seisoivat bannereineen ja kyltteineen kokouspaikan sisäänkäynnin edustalla. Se oli vahva viesti kansallisstadionille saapuville kokousedustajille ja mediaväelle sekä kaupungin asukkaille siitä, että ydinvoima ei ole ratkaisu ilmastokriisiin. Kuvia ja video tapahtumasta: http://www.flickr.com/photos/push_europe http://youtu.be/ZD1SywPxz8gs -- 3. Puolassa vastustetaan ydinvoiman rakentamista -- Mielno gminan (valtion pienin hallinnollinen alue) asukasryhmä Gaskin kylästä on nostanut kanteen ydinvoimalaluvasta. Gaski on eräs mahdollisista Puolan suunnitellun ensimmäisen ydinvoimalan sijoituspaikoista. Läntisen Pommerin alueen (Wojewoda Zachodniopomorski) johto (Voivode) on julkaissut voimalaluvan. Voivode puolsi lupaa, mutta asukkaat haluavat jättää valituksen Puolan valtiosääntötuomioistuimeen. Lisäksi Mielnon kansalaisdelegaatio kertoi hallituksen kokouksessa Gmima Hallissa ydinvoimalan rakentamisen mahdollisista haittavaikutuksista alueellaan. Myös mielipidemittaukset viime kuukausien ajalta osoittavat, että Mielnon asukkaat haluavat ydinvoiman sijaan kehittää uusiutuvia energianlähteitä. -- 4. Propagandabussi ydinvoiman puolesta Puolassa -- Viime marraskuussa ydinvoiman puolestapuhujat (ydinvoimaa ajava opiskelijasäätiö, Puolan talousministeriön tuella ja suurten sekä puolalaisten että kansainvälisten ydinvoimayhtiöiden, mm. AREVA:n, EDF:n, Hitachin ja PGE:n rahoittamana) toteuttivat jälleen niin sanotun “Atomivalmennuksen”, infokiertueen Pohjois-Puolan rannikolla. He pysähtyivät useissa kylissä ja kaupungeissa, muun muassa ehkä Puolan tulevan ensimmäisen ydinvoimalan mahdollisissa sijoituspaikoissa. He tapasivat oppilaita kouluissa ja lisäsivät siten huomattavasti tapahtumiensa yleisömääriä. He eivät käyttäneet tavallisia ydinvoiman puolustajien myyttejä ja argumentteja, vaan näyttivät yksinkertaisia fysikaalisia kokeita, joista useimmat eivät mitenkään liittyneet ydinvoimaloiden toimintaan, eivätkä kaikki edes fissioreaktioihin ylipäänsä (mikä saattoi olla onni). Viime vuonna ydinvoiman vastustajia paikallisesta “Nie dla atomu w Lubiatowie” komiteasta (“Ei ydinvoimaa Lubiatowoon”) kiellettiin toisinaan osallistumasta tapaamisiin, ja ydinvoiman puolustajat hyökkäsivät heitä vastaan sanallisesti: http://www.niedlaatomuwlubiatowie.pl/atomowy-autobus-1.html http://www.niedlaatomuwlubiatowie.pl/atomowy-autobus-2013.html Ydinvoiman puolustajien virallinen verkkosivu: http://www.atomowyautobus.pl -- 5. Puolan mediaskandaali ulkomailla -- Puolan valtion ydinvoimavirasto (PAA) väitti Puolan Tokion suurlähetystön julkaiseman lehden haastattelussa, että ”Puola haluaa käyttää ydinvoimaa, vaikka se johtaisi Fukushiman kaltaiseen onnettomuuteen”. PAA:n tiedottaja kieltää sanamuodon ja selvittää, onko haastatteluun ehkä tullut virheitä, kun se on käännetty japanin kielestä. -- 6. Ydinvoimauutisia Suomesta -- Suomen työ- ja elinkeinoministeriö tiedotti 13. helmikuuta, että Fennovoiman ympäristövaikutusten arviointiselostus on nyt valmis julkista arviointia ja kommentointia varten. 264-sivuisen YVA-selostuksen teki Pöyry Oy, jota on aiemmin kritisoitu yritysten sosiaalista vastuuta koskevien eurooppalaisten säännösten rikkomisesta. Työ- ja elinkeinoministeriö on vastuussa ympäristövaikutusten arvioinneista Suomessa. Kansainvälinen ympäristövaikutusten arviointi puolestaan kuuluu niin kutusutun Espoon sopimuksen mukaan ympäristöministeriön tehtäviin. Fennovoiman Pyhäjoen ydinvoimalaa vastustavat suomalaisjärjestöt toivovat, että kansainvälinen YVA-sopimus synnyttää kriittistä palautetta. Tähän mennessä ruotsalaiset järjestöt ovat esittäneet voimalan YVA-ohjelmaan useita muutoksia. Tärkeimpänä pidetään INES 7 –riskin eli erittäin vakavan voimalaonnettomuuden riskin lisäämistä ympäristövaikutusten arviointiin. Toinen muutoskehotus koskee ahtojään vaikutusta, jota ei päinvastaisista väitteistä huolimatta ole otettu huomioon. YVA-selostuksessa on vain kuvaus ahtojäästä, mutta ei analyysiä siitä, mitä reaktorissa tapahtuu, jos ahtojää esimerkiksi estää jäähdytyksen. Lisätietoa: http://www.tem.fi/en/energy/nuclear_energy/eia_procedures_for_new_nuclear_power_projects/eias_by_fennovoima/eia_report_by_fennovoima_2014 http://thediplomat.com/2013/07/trouble-on-the-mekong/ http://www.nuclear-heritage.net/index.php/Pack_ice_and_bad_engineering -- 7. Ympäristökatastrofiyritys Talvivaara lähes konkurssissa -- Vuodesta 2013 alkaen Talvivaaran Kaivososakeyhtiö Oyj on ollut pahoissa talousvaikeuksissa. Marraskuussa 2012 noin miljoonan kuution vuoto erittäin myrkyllistä prosessivettä aiheutti laajan ympäristökatastrofin Itä-Suomen herkissä vesistöissä. Kuukausia sen jälkeen selvisi, ettei yhtiö selviä toiminnastaan aiheutuvista kuluista sen paremmin kuin uraanin, nikkelin, kadmiumin, sulfaattien ja muiden raskasmetallien aiheuttamien ympäristötuhojen korjaamisesta. Talvivaaran Kaivososakeyhtiö alkoi tarjota lisää osakkeita saadakseen lisärahoitusta. Tämä yritys pelastaa Talvivaaran talous epäonnistui, kun muualta kuin Suomesta saatiin tuskin ollenkaan uusia sijoittajia. Viime syksynä aloitettiin saneerausohjelma yhtiön taloudellisen kapasiteetin selvittämiseksi. Tavoitteena on selvittää, pitäisikö heidän pankeilta ja sijoittajilta saamiensa noin 450 miljoonan euron velkojensa perimistä lykätä vai ei. Päätöstä odotetaan tänä keväänä, ja se tulee luultavasti ratkaisemaan, jatkuuko tämä katastrofaalinen kaivosprojekti. Ainakin Suomen hallitus on erittäin kiinnostunut säästämään kokeiluinvestointirahansa tässä ”vihreässä” suomalaisessa kaivosbuumissa. Lisätietoja: http://www.nuclear-heritage.net/index.php/Talvivaara_mine:_environmental_disaster_in_Finland -- 8. Kansainvälinen ydinvoimanvastainen kokoontuminen elokuussa -- Vuonna 2014 Nuclear Heritage Network kokoontuu Kielissä Pohjois-Saksassa 4.–8. elokuuta. Kokoontumisessa ydinvoimanvastustajat ja tapahtumien järjestäjät voivat tavata toisiaan kasvotusten, kuulla muiden tavoitteista ja kamppailusta, jakaa taitojaan ja kokemuksiaan sekä oppia toisiltaan. Vuosittaiset kokoontumiset ovat kansainväliselle Nuclear Heritage Network -verkostolle tärkeitä. Niisä kehitetään uusia keinoja ydinvoimanvastaisen toiminnan vahvistamiseksi ja opitaan hyödyntämään paremmin niitä mahdollisuuksia, joita meillä jo on. Tapaamisen tarkoitus on edistää verkoston toimintaa ja kutsua mukaan uusia kiinnostuneita aktivisteja. Työpajoissa kuullaan muun muassa eri maiden ydinvoimatilanteista ja verkoston resursseista, kuten NukeNews -uutiskirjeistä, verkoston kansainvälisestä toimistosta ja monikielisestä lennäkkiprojektista. Tänä vuonna tapaaminen on samassa paikassa kuin kansainvälinen ydinvoimanvastainen kesäleiri, juuri ennen leiriä. Tapaamiseen osallistuvien on toki mahdollista osallistua myös leirin tapahtumiin ja työpajoihin. Tämä on tilaisuus kokoontumiseen ja alueellisten kampanjoiden ja tapahtumien järjestämiseen ydinvoimanvastustajille Itämeren kaikista maista. Tarvittaessa yritämme korvata matkakuluja tapaamiseen. Jos tarvitset apua matkakuluissa, ota yhteyttä niin pian kuin mahdollista. Jos osallistuminen verkoston kokoontumiseen elokuussa kiinnostaa, lähetä sähköpostia osoitteeseen ”contact AT nuclear-heritage PISTE net”. Lisätietoja: http://www.nuclear-heritage.net/index.php/Nuclear_Heritage_Network_gathering_2014 -- 9. PLEX Ukrainassa -- Ukrainan kahdentoista ydinvoimalan suunniteltu käyttöaika loppuu vuonna 2020. Näihin kuuluu kolme voimalaa, joiden käyttöikää on jo pidennetty (kaksi reaktoria Rivnessä ja Etelä-Ukrainan ydinvoimalan ykkösreaktori). Maaliskuussa 2013 Espoon sopimuksen toimeenpanokomitea päätti aloittaa komiteahankkeen (EIA/IC/CI/4) Ecoclubin antaman Rivnen voimalan käyttöiän suunniteltua pidentämistä koskevan informaation pohjalta. Nyt kysymys vanhojen ydinvoimaloiden käyttöiän pidennyksestä Ukrainassa on auki. Komitean mielipide on, että käyttöiän pidentäminen merkitsisi suurta muutosta Espoon sopimuksen rajaamassa toiminnassa. 28. marraskuuta 2013 Ukrainan valtiollinen ydinvoiman valvontaelin päätti jatkaa Etelä-Ukrainan ydinvoimalan ykkösreaktorin elinikää vuoden 2023 joulukuun toiseen päivään asti, pitemmälle kuin sen suunniteltu tekninen elinikä on. Espoon sopimuksen määräämiä menettelyjä ei tehty päätöstä tehtäessä. Espoon sopimuksen osanottajien tapaamisessa 2.–5. kesäkuuta 2014 päätetään lopullisesti edellytyksestä tehdä sopimuksen määräämät menettelyt. Toivomme, että se auttaa kehittämään Ukrainassa mahdollisimman nopeasti yhtenäiset menettelytavat, joiden avulla ydinreaktorien käyttöiän pidennyspäätökset tehdään noudattaen Espoon sopimusta. Jatkossa on voitava välttää tällaiset ilman ympäristövaikutusten arviointia tai mahdollisista haitoista kärsivien naapurimaiden asukkaiden kuulemista tehtävät päätökset. -- 10. Tsekin uusi hallitus: ei ehkä uusia osastoja Temelíniin vaan Dukovanyyn, sekä suunnitelmia avata uusia uraanikaivoksia -- Tsekin uusi hallitus on taloudellisen paineen alla eikä halua soveltaa ns. brittiläistä mallia, mikä tarkoittaisi pitkälle aikavälille taattua sähkön minimihintaa. Temelíniin suunnitellusta 3+4 -osastosta pitäisi tehdä päätös pian, mutta se saattaa jäädä Krimin kriisin jalkohin (siitä kiistelevät venäläiset ja amerikkalaiset tarjoajat) tai yksinkertaisesti epäonnistua sähkön matalien markkinahintojen takia. On kuitenkin merkkejä siitä, että vielä vanhempää etelämääriläistä Dykovanyn ydinvoimalaa saatetaan laajentaa. Pääministeri Sobotka ilmoitti myös, että hän ei vastustaisi uusia uraanikaivoksia Etelä-Tsekissä Dukovanyn lähistöllä. http://www.radio.cz/en/section/business/czech-government-mulls-plans-to-extend-uranium-mining -- 11. Ydinvoimanvastaista yhteistyötä Tonavan varren alueilla: kansainvälinen konferenssi 25.4.2014 Ala-Itävallassa -- Wieniläisen Atmokraftfrei-foorumin järjestämä projekti "Anti-Nuke- Cooperation along river Danube" tähtää intensiivisempään ydinvoimakriittisten voimien yhteistyöhön Tonavan varren maissa. Osallistujia odotetaan muun muassa Bulgariasta, Romaniasta, Unkarista, Slovakiasta, Itävallasta ja Saksasta. Virallista tukea konferenssille tulee erityisesti Ala-Itävallan maakunnalta. Lisätietoa: Paula Stegmüller, "paula.stegmueller AT aon DOT at" -- 12. Aineistonkeruu ydinvoimanvastaisesta kampanjoinnista Puolassa 1980-luvulla monografiaa varten -- Puolalaista Żarnowiecin ydinvoimalaa vastaan protestoineet veteraaniaktivistit etsivät dokumentteja, kuten valokuvia, filmejä, julisteita, lehtileikkeitä, virallisia kirjeitä tai muuta aineistoa protesteista ja muista tapahtumista Żarnowiecin ajalta. Żarnowiecin oli suunniteltu olevan Puolan ensimmäinen ydinvoimala, mutta sitä ei koskaan rakennettu. Materiaalia käytetään Thomas Borewiczin julkaisussa ”Ydinvoimanvastainen kampanjointi Puolassa vuosina 1985–1990”, joka julkaistaan tänä vuonna. Lisätietoja: http://www.nuclear-heritage.net/index.php/Call-out_for_submitting_documentation_for_a_monograph_on_Antinuclear_campaign_in_Poland_in_1980s -- 13. Puolan ydinvoimaohjelma hyväksytty -- 28. tammikuuta Puolan hallitus hyväksyi maan ydinvoimaohjelman. Strategisen dokumentin tarkoituksena on rakentaa maahan ensimmäiset ydinvoimalat. Hallintomenettelyt ovat jatkuneet jossain määrin viimeisten kolmen vuoden ajan, ja ydinteollisuudelle ohjelma on tervetullut pitäytyminen aiemmissa suunnitelmissa. Samaan aikaan ydinvoimanvastustajat kävivät dokumentin tarkasti läpi ja arvioivat hallituksen päätöksen julkiselle taloudelle ja kuluttajille tuomaa taakkaa sekä onnettomuusriskejä. Hallituksella ei ole yhtään konkreettista ideaa projektin rahoittamiseksi eikä myöskään kestäviä ratkaisua radioaktiivisen jätteen käsittelylle. -- 14. Älkää antako energiauudistuksen kaatua! -- Saksan energiavallankumous on ollut menestys. Sen jälkeen kun liittohallitus päätti luopua ydinvoimasta asteittain, hyväksyttiin laki uusiutuvista energioista, niin sanottu EEG. Yhteiskunta on lain puolella, ja monet kansalaiset ovat osa energiavallankumousta: hajautetusti, yhdessä ja ympäristöystävällisesti. Nyt suuryhtiöt – EnBW, Vattenfall, E.on ja RWE – painostavat hallitusta. He haluavat pitää energiamonopolin itsellään, helpon rahan lähteenä. Lisäksi neljä suurta maailmanlaajuisen ydinvoimakaupan toimijaa – Areva, Westinghouse/General Electric, Hitachi ja Rosatom – ovat jo tehneet useita suunnitelmia ydinvoimaloiden rakentamisesta lähes joka puolelle Eurooppaa. He odottavat kärsimättömästi pilottiprojektin eli Saksan energiavallankumouksen epäonnistumista. Energiavallankumouksen täytyy onnistua! Emme voi sallia hallitusten toimivan vain suuryrityksen sätkynukkeina. Emme voi antaa hallituksen ajaa energiavallankumousta alas. 30. marraskuuta 2013 noin 16 000 ihmistä osoitti Berliinissä mieltään energiauudistuksen puolesta. 22. maaliskuuta 2014 noin 30 000 ihmistä seitsemässä Saksan osavaltioista puolusti energiavallankumousta. 10. toukokuuta 2014 seuraava suurmielenosoitus järjestetään Berliinissä: Älkää antako energiauudistuksen kaatua! Tämä on vasta alkua. http://energiewende-demo.de -- 15. Konferenssi ”Ydinvoimateollisuuden taloudelliset rajat” -- Kansainvälinen konferenssi NEC 2014 “Ydinvoimateollisuuden taloudelliset rajat” pidetään 29. huhtikuuta Tsekin autoklubin Smetana Hallissa Prahassa. Konferenssin tarkoituksena on käsitellä uusien ydinvoimaloiden rakentamista ja vanhojen korjaamista koskevia rajoituksia, joita hallitukset ja sijoittajat kohtaavat. Monet asiantuntijat ja muut mielenkiintoiset puhujat hyväksyivät kutsun esiintyä konferenssissa. Energianeuvoja Mycle Schneider kertoo ydinenergian nykytilasta ja sen tulevasta kehityksestä maailmalla. Professori Stephen Thomas esittelee yksityiskohtaisesti brittiläisen mallin, jonka on tarkoitus tukea uusien ydinreaktorien rakentamista, ja joka on herättänyt kiinnostusta myös Tsekissä. Professori Franz Leidenmühler arvioi, missä määrin tukiaismekanismit ovat eurooppalaisen lain mukaisia. Uusien ydinreaktorien rakentamisen taloudellisista vaikutuksista Tsekissä kertovat taloustieteilijät Ivan Benes, Michal Šnobr ja Jan Ondřich. Professori Claudia Kemfert kertoo Saksan energiauudistuksen taloudellisista mahdollisuuksista. Ylä-Itävallan neuvonantaja Rudi Anschober ja Michael Nagl kertovat energiantuotannon pitkän aikavälin muutoksista Ylä-Itävallassa. Konferenssia johtaa toimittaja Jan Bumba. Ohjelmassa on tilaa keskustelulle, ja tulkkausta on tarjolla. Koko ohjelma ja muuta lisätietoa osoitteessa: www.nec2014.eu. Lisätietoja: http://www.nuclear-heritage.net/index.php/European_Anti_Nuclear_Forum_2014 -- 16. Tulevia tapahtumia -- lisää tapahtumia: http://upcoming.nuclear-heritage.net Lähetä tietoa paikallisista ja kansainvälisistä tapahtumista tälle verkkosivulle ja NukeNews -uutiskirjettä varten. 23/04/14-26/05/14: Pyhiinvaellus Australian Wankatjassa, "Walkatjurra                   Walkabout" 25/04/14-05/05/14: "Ydinvoimanvastainen marssi elämän puolesta" Ranskassa kuuden departementin läpi ydinvoimaloille Cadarache, Marcoule, Tricastin ja Cruas. 26/04/14-03/05/14: 3. eurooppalaiset toimintaviikot “tulevaisuus Tšernobylin ja Fukushiman jälkeen” 26/04/14:         Ekologinen festivaali ”tulevaisuus Tšernobylin ja                    Fukushiman jälkeen” Saksassa 29/04/14:         Eurooppalainen ydinvoimanvastainen foorumi Prahassa 06/05/14-08/05/14: Saksan ydinteollisuuden atomifoorumi Frankfurt/Mainissa 10/05/14:         Suurmielenosoitus energiauudistuksen puolesta Berliinissä 11/05/14-15/05/14: Eurooppalainen ydinkonferenssi Marseille’ssa 13/05/14-14/05/14: Energy Outlook 2014 - Energiatoimijoiden konferenssi Tukholmassa 17/05/14 klo 11.00:kansainvälinen polkupyöräkulkue Cattenomin voimalan läheisyydessä Ranskassa 25/05/14-29/05/14: Vuosittainen säteilyturvallisuuskonferenssi Vancouverissa, Kanadassa. "Managing the Risk -                   Perceptions and Realities" 10/07/14-11/07/14: Opetusta säteilytekniikasta, uudesta teknologiasta ja kehityksestä Baltimoressa, Yhdysvaltain Marylandissa. 11/07/14-12/07/14: Ydinvoimanvastainen festivaali Benefiz Open Air "e-Ventschau" Ventschaussa, Saksassa kesällä 2014:     Kävely ydinvoimattoman tulevaisuuden hyväksi Miamissa, Yhdysvalloissa. Määränpäänä voimalarakennus Oakridgessä. 04/08/14-08/08/14: Nuclear Heritage Network -verkoston kokoontuminen Kielin lähellä, Saksassa 09/08/14:         Ydinaseiden vastaista toimintaa AWE Aldermastonissa ja AWE Burghfieldissä Isossa-Britanniassa. 09/08/14-16/08/14: Kansainvälinen ydinvoimanvastainen leiri lähellä Kieliä, Saksassa 20/08/14-24/08/14: Ydinvoimanvastainen minileiri lähellä Kaplicea, Tsekissä 22/08/14-24/08/14: Aurinkofestivaali Saksan Peckwitzissä 30/08/14 klo 11.00:Ydinjätekonferenssi Volkshochschulella, Wilhelmshöher Allee 19-21, Saksan Kasselissa 13/09/14-17/09/14: "AFRIRPA 04" - 4. alueelllinen Afrikan konferenssi kansainvälisestä säteilyturvallisuudesta Rabatissa, Marokossa. 14/09/14-18/09/14: Konferenssi Yhdysvaltain Knoxvillessä, TM. American Nuclear Society's Radiation Protection & Shielding Division. 15/09/14-17/09/14: OECD/NEA: Kansainvälinen konferenssi Constructing Memory Ranskan Verdunissa. Aiheena radioaktiivisen jätteen varastointi, jätettä koskeva tieto ja                   muistaminen yli sukupuolvien. 21/09/14-25/09/14: Kansainvälinen Uraanikaivokset ja hydrogeologia -konferenssi Freibergissä Saksassa 2014:             Luultavasti Castorin korkea-aktiivisen radioaktiivisen jätteen kuljetus Britannian Sellafieldistä ja keskiaktiivisen jätteen kuljetus Ranskan La Haguesta Saksan Gorlebeniin sekä protesteja. 01/09/15-30/11/15: (arvioitu) Ruotsin Nackassa ympäristöoikeuden pääkuuleminen oikeudessa SKB:n anomuksesta rakentaa KBS3:n ydinjätteen loppusijoituspaikka. http://www.nuclear-heritage.net/index.php/Walkatjurra_Walkabout_%E2%80%93_Walking_for_Country_2014 https://www.facebook.com/events/497499983680541/ http://www.ibb-d.de/aktionswochen_2014.html http://www.nuclear-heritage.net/index.php/European_Anti_Nuclear_Forum_2014 http://www.euronuclear.org/events/enc/enc2014/index.htm http://www.nonuclear.se/en/kalender/energiutblick2014 https://www.facebook.com/events/221307164727036/ http://crpa-acrp.org/conference/ http://www.hps.org/meetings/pds.html http://ag-schacht-konrad.de/index.php?option=com_content&task=view&id=769&Itemid=189 http://www.nuclear-heritage.net/index.php/Walk_For_A_Nuclear_Free_Future_2011-2015/Miami-Y12_Nuclear_Facility_Oakridge http://www.nuclear-heritage.net/index.php/Nuclear_Heritage_Network_gathering_2014 http://www.cnduk.org/get-involved/events/item/1815-wool-against-weapons http://www.nuclear-heritage.net/index.php/International_Anti-nuclear_Camp_near_Kiel http://www.nuclear-heritage.net/index.php/Anti-nuclear_mini_camp_in_the_Czech_Republic http://ag-schacht-konrad.de/index.php?option=com_content&task=view&id=769&Itemid=189 http://afrirpa04.com/wp-content/uploads/2013/07/AFRIRPA04-First-Announcement1.pdf http://www.rpsd2014.org http://www.nonuclear.se/en/kalender/oecd-nea20140915-17verdun http://tu-freiberg.de/umh-vii-2014 http://www.greenkids.de/europas-atomerbe/index.php/Gorleben_Castor_Resistance_in_Germany_2014 http://www.nonuclear.se/en/kalender/kbshuvudforhandling2012 -- 17. NukeNews -uutiskirjeestä -- NukeNews on Nuclear Heritage Network -verkoston monikielinen uutiskirje. Sen tarkoituksena on kertoa tämän kansainvälisen yhteisön yhdistämien ydinvoimanvastustajien toiminnasta, huolenaiheista ja kamppailuista. Viestit ovat ydinvoimaa vastustavien aktivistien kirjoittamia ja kääntämiä. Kenellekään ei makseta tästä työstä, sillä haluamme tarjota tämän tietojärjestelmän kaltaisia keinoja ydinvoiman vastaiselle kamppailulle niin riippumattomasti kuin mahdollista. Uutiskirje pyrkii pitämään sekä aktivistit että kiinnostuneen yleisön ajan tasalla. NukeNews ottaa mielellään vastaan kirjoituksiasi. Lähetä ne sähköpostitse osoitteeseen "news AT NukeNews.nuclear-heritage.net". Kirjoituksen on oltava englanniksi ja sen tulee olla lyhyt, yhden kappaleen mittainen. Kirjoitus tarvitsee ytimekkään otsikon, ja se voi sisältää linkin verkkosivulle, jolla on lisätietoa. Määräaika NukeNews-uutiskirjeen 14. numeroa varten on 22. kesäkuuta 2014. Levitä sanaa ja katso lisätietoja NukeNews-uutiskirjeistä: http://NukeNews.Nuclear-Heritage.NET